చెన్నై, ఫిబ్రవరి 7 (ఆంధ్రజ్యోతి): శశికళ నాయకత్వాన్ని రాష్ట్ర ప్రజలు అంగీకరించే పరిస్థితిలో లేరని తమిళనాడు దివంగత సీఎం జయలలిత మేనకోడలు దీపా జయకుమార్ అన్నారు. అన్నాడీఎంకే పక్ష నేతగా శశికళ ఎన్నికవడం రాష్ట్ర ప్రజలకు చీకటి రోజుగా ఆమె అభివర్ణించారు. శశికళను చూసి తానేమీ భయపడటం లేదని వ్యాఖ్యానించారు. మంగళవారం చెన్నైలో విలేకరులతో దీప మాట్లాడారు. సీఎం పీఠాన్ని అధిరోహించేందుకు శశికళ చేసుకుంటున్న ప్రయత్నాలను చూసి ప్రజలు తీవ్ర ఆందోళన చెందుతున్నారని, రాష్ట్రంలో ప్రస్తుతం పూర్తి అస్థిరత వాతావరణం నెలకొందన్నారు. రానున్న ఎన్నికల్లో తాను తప్పకుండా పోటీ చేస్తానని దీప స్పష్టం చేశారు. అయితే అన్నా శశికళ పోటీకి దిగే స్థానం నుంచే తాను బరిలోకి దిగాల్సిన అవసరం లేదని ఆమె వివరణ ఇచ్చారు. రాజకీయ రంగ ప్రవేశం, పార్టీ స్థాపన గురించి తనకంటూ ప్రణాళికలు ఉన్నాయని, ఆ వివరాలన్నీ అమ్మ (జయలలిత) జయంతి రోజైన ఈ నెల 24న ప్రకటిస్తానని తెలిపారు. జయలలిత వదిలి వెళ్లిన పనులను కొనసాగించే బాధ్యత తనపై ఉందని, ఆమె కోసమే తాను రాజకీయాల్లోకి వస్తున్నానని అన్నారు.
chennai, fibravari 7 (aandhrajyoti): sasikala naayakatvaanni rashtra prajalu angeekarinche paristhitilo lerani tamilanadu divangata cm jayalalita menakodalu deepa jayakumar annaru. annadienke paksha nethagaa sasikala ennikavadam rashtra prajalaku cheekati rojugaa aame abhivarninchaaru. sasikalanu chusi taanemi bhayapadatam ledani vyaakhyaaninchaaru. mangalavaaram chennailo vilekarulatho deepa matladaru. cm peethaanni adhirohinchenduku sasikala chesukuntunna prayatnaalanu chusi prajalu teevra aandolana chendutunnarani, rashtramlo prastutam puurti asthirata vaataavaranam nelakondannaru. raanunna ennikallo taanu tappakunda poty chestaanani deepa spashtam chesaru. ayithe anna sasikala potiki dige sthaanam nunche taanu bariloki digaalsina avasaram ledani aame vivarana icharu. rajakeeya ranga pravesam, party sthaapana gurinchi tanakantu pranaalikalu unnaayani, aa vivaraalannii amma (jayalalita) jayanti rojaina ee nela 24na prakatistaanani telipaaru. jayalalita vadili vellina panulanu konasaginche baadhyata tanapai undani, aame kosame taanu rajakeeyaalloki vastunnaanani annaru.